Əhali və təsərrüfatın ərazi təşkili
çatışmayan detalları başqa müəssisələrdən alır və son məhsulu istehsal edir. Gəncə Avtomobil zavodunda Rusiya və Belarusdan gətirilən ehtiyat hissələri ilə müxtəlif təyinatlı maşınlar istehsal olunur.

Kombinələşmə* - texnoloji cəhətdən bir-biri ilə qarşılıqlı əlaqədə olan istehsal sahələrinin və ya proseslərinin bir müəssisədə birləşməsidir. Kombinələşmə prosesi kombinatlarda özünü daha aydın göstərir. Kombinat - xammalı ardıcıl olaraq tam emal edən, bir-birinə xidmət edən və ya tullantıları emal edən müəssisələrdir. Onlar metallurgiya, kimya, yüngül və yeyinti sənayesi sahələrində təşkil edilir. Metallurgiya kombinatlarında dəmirdən çuqun alınır, sonra polad əridilir, poladdan son məhsul olan prokat (boru, dəmir yolu relsləri, polad lövhə, metal məftillər və s.) hazırlanır.

1.
İstehsalın təşkili formaları arasında hansı əlaqələr mövcuddur?
2.
İstehsalın düzgün yerləşməsinin hansı əhəmiyyətli cəhətləri vardır?
3.
Təsərrüfat sahələri və obyektləri arasında əlaqələrin qurulmasına istehsalın təşkili formaları necə təsir göstərir?
4.
Azərbaycanda təsərrüfatın Abşeronda təmərküzləşməsinin hansı müsbət və mənfi cəhətləri vardır?
İxtisaslaşmanın formalaşması üçün tələb olunan amillər:
1.
İstehsalın paytaxt regionlarda və iri şəhərlərdə yerləşməsi
2.
Xammala tələbatın daxili istehsal hesabına ödənilməsi
3.
Məhsulun daxili tələbatdan çox istehsal edilməsi
4.
İstehsal edilən məhsulun ucuz başa gəlməsi
5.
Məhsulun beynəlxalq kooperasiya əlaqələri əsasında istehsalı
6.
İstehsal üçün uzunmüddətli şəraitin olması
1.
İstehsalın təşkili formalarının ayrı-ayrı təsərrüfat sahələrində tətbiqi üzrə sxem
qurun.
2.
Azərbaycanda təsərrüfatın yerləşməsinə istehsalın təşkili formalarının təsirinə aid misallar göstərin.

Yaşadığınız ərazidə olan təsərrüfat obyektlərinin yerləşməsi zamanı istehsalın təşkili formaları necə nəzərə alınır? Onlar haqqında məlumat toplayın.