İnkişaf etmiş ölkələr (İEÖ)
Bilirsinizmi
1997-ci ildə Asiyada yerləşən Koreya Respublikası və Sinqapur, 2001-ci ildə Kipr İEÖ qrupuna daxil edilmişdir. Kipr 2004-cü ildən Avropa İttifaqının üzvüdür. Bu yarımqrupa daxil olan ölkələr ÜDM-in hər nəfərə düşən həcminə görə iqtisadi cəhətdən yüksək inkişaf etmiş ölkələrə yaxınlaşır. Onlar mürəkkəb təsərrüfat strukturuna malikdirlər, o cümlədən xidmət sahələri sürətlə inkişaf edir, dünya ticarətində fəal iştirak edirlər.

İkinci yarımqrupa Qərbi Avropanın iqtisadiyyatı güclü inkişaf etmiş ölkələri olan İsveçrə, Avstriya, Belçika, Niderland, İsveç, Norveç, Danimarka, Finlandiya, İslandiya və Lüksemburq daxildir. Bu ölkələrdə yüksək texnologiyaya malik olan sənayedə istehsal edilən məhsulların çoxu ixrac edilir, əsas gəlirləri qeyriistehsal sahələrindən (bank işləri, xidmət sahələri, turizm və s.) formalaşır.

“Köçürmə kapitalizm ölkələri* ” olan Avstraliya İttifaqı, Yeni Zelandiya, CAR, İsrail üçüncü yarımqrupu təşkil edir. İsraildən

başqa digər ölkələr Böyük Britaniyanın keçmiş müstəmləkəsi olmuşlar (Kanada da bu qrupa aid edilir). Ölkələrin əhalisi əsasən müstəmləkəsi olduğu dövlətlərdən (metropoliyalardan) olan miqrasiya hesabına formalaşmışdır. Bu ölkələrin təsərrüfat sistemi də Böyük Britaniyanın köməyi ilə qurulmuşdur. Metropoliyadan olan şirkətlərin rolu böyükdür.

Orta inkişaf səviyyəsinə malik olan ölkələrə İspaniya, Yunanıstan, Portuqaliya və İrlandiya aiddir.

1.
İnkişaf etmiş ölkələrin fərqləndirici xüsusiyyəti hansılardır?
2.
İnkişaf etmiş ölkələr dünyanın hansı regionlarında yerləşir?
3.
Bu qrupa dünyanın hansı yeni ölkələrini aid etmək olar?
4.
Köçürmə kapitalizm” ölkələrini və onlara aid olan əlamətləri göstərin.
Ölkələrin inkişaf etmiş qrupa daxil edilməsi üçün nəzərə alınan amilləri
müəyyən edin:
1.
Xidmət sahələrinin yüksək inkişafı
2.
Sənayedə kapital və elm tutumlu sahələrin inkişafı
3.
Urbanizasiya səviyyəsi və əhalinin məşğulluq quruluşu
4.
Sahilboyu ərazilərdə təsərrüfatın cəmlənməsi
5.
Əhalinin şəhərətrafı ərazilərdə cəmlənməsi və sənayedə məşğulluğu
6.
Təsərrüfatın mürəkkəb quruluşu
İnkişaf etmiş ölkələrin əlamətlərini əks etdirən cədvəli doldurun:

Sənaye | Xidmət | Əhali | Məşğulluq