Xəritələr və onların üzərində təsvir üsulları
II.4. Xəritələrin təsnifatı
Atlaslarda müxtəlif məzmunlu çoxsaylı xəritələr verilir. Bu xəritələri qruplaşdırmaq üçün təsnifat aparılır. Aparılan təsnifat onlardan istifadə edilməsini asanlaşdırır.
1.
Xəritələrin qruplaşdırılması zamanı hansı göstəricilər əsas götürülür?
2.
Xəritələrin təsnifatında onların üzərində verilən təbii-coğrafi və sosial-iqtisadi amillər necə nəzərə alınır?
Xəritələrin təsnifatı. Böyük, orta və kiçik miqyaslı xəritələr. Topoqrafik xəritələr. Ümumcoğrafi xəritələr. Tematik xəritələr.

Xəritələr miqyasına, məzmununa və əhatə etdiyi ərazilərə görə qruplara ayrılır.

Miqyası 1:10 000-dən 1:200 000-ə qədər olan xəritələr böyük miqyaslıdır. Onlara topoqrafik xəritələr* də deyilir. Bu xəritələr üzrə dəqiq ölçmə işləri aparmaq olar. Miqyası 1:200000-dən 1:1000000-a qədər olan xəritələr orta miqyaslıdır. Onlara icmal-topoqrafik xəritələr də deyilir. Bu xəritələr üzrə çox dəqiqlik tələb etməyən ölçmə işləri aparmaq olar. Miqyası 1:1000000 və daha kiçik olan xəritələr kiçik miqyaslı xəritələrdir. Onlara icmal xəritələr də deyilir.

Dünyanın fiziki xəritəsi