III.6. Ümumiləşdirici tapşırıqlar.
Qurşaq vaxtı və günəş şüalarının düşmə
bucağının hesablanması
1.
Bakı şəhəri ilə III saat qurşağının orta meridianı arasında nə qədər vaxt fərqi olduğunu hesablayın:
A) 20 dəq., B) 1 s. 30 dəq., C) 15 dəq.,
D) 10 dəq., E) 45 dəq.
2.
Bakı şəhərinin yerləşdiyi saat qurşağı ilə (III) London (0° u.), Varşava (21° ş.u.), Dehli (77° ş.u.), Vaşinqton (77° q.u.) şəhərlərinin yerləşdiyi saat qurşaqlarının orta meridianı arasında dərəcə fərqini hesablayın.
3.
Yerin Günəş ətrafında hərəkəti zamanı qeydə alınan günlərə aid səciyyəvi xüsusiyyətləri cədvələ yazın:

21 mart | 22 iyun | 23 sentyabr | 22 dekabr

4.
Tropik xətləri və qütb dairələrinin qiymətlərini sxemdə yazın, onların əsasında işıqlanma qurşaqlarının adlarını göstərin.
5.
Coğrafi obyektləri yerləşdiyi işıqlanma qurşaqlarına əsasən qruplaşdırın:Sumatra a., Haiti a., Yeni Torpaq a.; Somali, Qazaxıstan, İspaniya; Daşkənd, Kiyev, Kolombo şəhərləri.

Tropik işıqlanma qurşağı | Şimal və Cənub mülayim işıqlanma qurşaqları | Şimal və Cənub qütb işıqlanma qurşaqları