Əhali və təsərrüfatın ərazi təşkili
Əhalinin sayının sürətlə artması demoqrafik partlayışa səbəb olur. Təbii artımın müxtəlif olması əhalinin dini tərkibi, adət-ənənələri, həyat şəraiti, qadınların məşğulluq səviyyəsindən asılıdır.

Əhalinin təbii artımının nizamlanması üçün inzibati, iqtisadi, təbliğati tədbirlər sistemi vasitəsilə ölkələr demoqrafik siyasət* həyata keçirir. Birinci tip ölkələr təbii artımı yüksəltməyə çalışır. Əhalinin təbii artımının tənzimlənməsi üçün ikinci tip ölkələrdə doğumun azaldılması istiqamətində demoqrafik siyasət

Dünyada əhali miqrasiyasının əsas istiqamətləri
yeridilir. Onlar arasında, xüsusilə Çin, Hindistan, Banqladeş, İndoneziya və Pakistan fərqlənir.

Miqrasiya* — daimi yaşayış yerini dəyişməklə və ya dəyişmədən insanların bir yerdən digərinə (rayondan rayona, ölkədən ölkəyə) yerini dəyişməsidir. Miqrasiyaya mexaniki hərəkət də deyilir. Miqrasiyada iştirak edənlər miqrantlar adlanır. Miqrasiya iqtisadi, siyasi, dini, ekoloji problemlər səbəbindən ola bilər. O, əhalinin sayına, milli və cins-yaş tərkibinə, ailə-nikah münasibətlərinə və yerləşməsinə böyük təsir göstərir. Bir çox ölkələrdə (Amerika ölkələri,Avstraliya və Yeni

Zelandiya ) və ölkələr daxilində olan əyalətlərdə miqrantlar əhalinin əsas hissəsini təşkil edir.

Böyük Coğrafi kəşflər dövründən sonra, həmçinin XIX əsrdə əhali Avropa, Asiya və Afrikadan yeni kəşf edilmiş ərazilərə köçmüşdür.

XX əsrin ikinci yarısından sonra əhali Qərbi Avropa ölkələrinə (Almaniya, Fransa, B.Britaniya), ABŞ-a, Kanadaya, Yaxın və Orta Şərqin neft hasilatı rayonlarına, həmçinin Avstraliya və Yeni Zelandiyaya köçüb gedir.

Dünyanın müxtəlif regionlarında baş verən
münaqişələr çoxlu sayda insanın doğma
yurdundan qaçqın düşməsinə gətirib çıxarır.
Onlar üçün xüsusi düşərgələr yaradılır.