Ekoloji mühit və onun mühafizəsi
X.4. Ətraf mühit və insanların sağlamlığının
qorunması
Yaşadığımız mühitin qorunması təkcə onun tarazlığının bərpası, gələcək nəsillərə ötürülməsi üçün vacib hesab edilmir. Təbii-coğrafi şərait, mineral bulaqlar, dağların, sahilboyu ərazilərin səfalı iqlim-sağlamlıq şəraiti insanların sağlamlığının bərpası, xəstəliklərin müalicəsi məqsədilə istifadə edilir. Bu ərazilərin təmiz ekoloji şəraitinin qorunub saxlanması ilə yanaşı, insanların yaratdığı maddi mədəniyyət abidələrinin də mühafizəsi vacibdir. Onlar turuzmin inkişafı üçün də əhəmiyyətlidir.
1.
Kurort-rekreasiya təsərrüfatının əhəmiyyəti nədir?
2.
Kurort-rekreasiya məqsədilə hansı ehtiyatlardan istifadə edilir?
3.
Hansı ərazilərdən turizmrekreasiya məqsədilə istifadə olunur?
Kurort-turizm ehtiyatları. Turizm-rekreasiya təsərrüfatı. Turizm sənayesi.

Ekoloji cəhətdən təmiz olan ərazilərin iqlim şəraiti əlverişli olduqda istirahətin təşkili üçün infrastruktur şəbəkəsi yaradılır. Onlar turizm-rekreasiya təsərrüfatının* (turizm sənayesinin) yaradılması üçün vacibdir. Rekreasiya ehtiyatlarına* rekreasiya (istirahət) və turizmin təşkili üçün istifadə edilə bilən təbii və antropogen obyektlər daxildir. Buraya tarixi və ya bədii dəyərə malik, estetik cazibədarlıq və müalicə-sağlamlıq əhəmiyyəti kəsb edən obyektlər aiddir. Rekreasiya ehtiyatları iki böyük qrupa ayrılır:

Aralıq dənizinin sahilləri dünyanın ən mühüm turizm mərkəzidir