Əhali və təsərrüfatın ərazi təşkili
IX.1. Əhalinin sayı
Əhali (insan resursu) hər bir dövlətin mühüm iqtisadi və demoqrafik potensialıdır. Əhalinin sayı işçi qüvvəsinin çox olması deməkdir. Onun sayının yüksək templə artımı nəticəsində təsərrüfat sahələri ucuz işçi qüvvəsi ilə təmin edilir. Bu isə ölkənin iqtisadi potensialının artımına imkan verir. Hər bir ölkə əhalinin sayı və artımının nizamlanması üçün tədbirlər görür.
1.
Əhalinin sayının artımına hansı amillər təsir göstərir?
2.
Əhalinin sayının çox olması demoqrafik inkişafa necə təsir göstərir?
3.
Azərbaycanda əhalinin sayının dəyişməsinə hansı proseslər təsir edir?
Əhalinin sayı. Demoqrafiya. Demoqrafik inkişaf. Əhalinin artım dinamikası.
İllik mütləq artım.

Əhalinin sayını, təbii artımını, cins-yaş tərkibini demoqrafiya* elmi öyrənir. Alınan məlumatlardan demoqrafik siyasətin işlənib hazırlanması, əmək ehtiyatlarının məşğulluğu zamanı

istifadə edilir. 2022-ci il noyabrın 15-də dünya əhalisinin sayı 8 mlrd. nəfərə çatmışdır. 1999-cu ilin oktyabrında Yer kürəsində əhalinin sayı 6,0 mlrd. nəfəri, 2011-ci ilin oktyabrında 7,0 mlrd. nəfəri ötmüşdür. Dünya əhalisinin sayının 1 mlrd. nəfər artması üçün 11-12 il vaxt lazım gəlir.

XIX - XX əsrlərdə dünya əhalisinin sayının artım

Dünya əhalisinin sayının artımı