Əhali və təsərrüfatın ərazi təşkili
Kür-Araz və Samur-Dəvəçi ovalıqları, Xəzər dənizinin şelf zonasında olan neft-qaz ehtiyatlarının istifadə edilməsi təsərrüfatda böyük rola malikdir. Neft-qaz sənayesi ölkənin təsərrüfatının aparıcı sahəsi olmaqla yanaşı, digər sahələrin inkişafına da əhəmiyyətli təsir göstərir.

Ölkənin filiz faydalı qazıntılarının çox hissəsi Kiçik Qafqazda və Naxçıvan MR-də yerləşir. Kiçik Qafqazda yerləşən Daşkəsən rayonundakı dəmir filizi və alunit ehtiyatlarından istifadə edilməsi əsasında metallurgiya sənayesi yaradılmışdır. Gədəbəy və Daşkəsən rayonlarında Qızıl emalı zavodu fəaliyyət göstərir. Abşeron yarımadasında yerləşən tikinti materiallarının çox hissəsi istifadə edilir. Dağlıq və dağətəyi ərazilərdə olan mineral bulaqlar, turizm-rekreasiya ehtiyatları mühüm təsərrüfat əhəmiyyətinə malikdir.

1.
Hansı təbii ehtiyatlar daha böyük təsərrüfat əhəmiyyətinə malikdir?
2.
Təbii ehtiyatlara olan tələbatın ödənilməsi nədən asılıdır?
3.
Ölkələrin inkişafında təbii ehtiyatların rolu nədən ibarətdir?
4.
Təbii ehtiyatların tükənməsi hansı tədbirlərin görülməsini tələb edir?
1.
Təbii ehtiyatların təsərrüfatda istifadə edilməsinə görə təsnifat sxemini qurun.
2.
Səhifə 158-də verilən xəritəyə əsasən ölkələrarası ticarət əlaqələrində böyük
paya malik olan təbii ehtiyatları müəyyən edin. Onların daşınma yollarını
kontur xəritədə qeyd edin.
3.
Təbii sərvətlərlə zəngin olan ölkələri və ehtiyatların yerləşdiyi əraziləri müəyyən
edin.

Dərslikdəki xəritədən istifadə edərək ayrı-ayrı regionlarda təbii ehtiyatlarla zəngin olan ölkələrin adlarını müəyyən edərək cədvəli doldurun

Regionlar | Təbii ehtiyatlar yerləşən ölkələr
Neft | Təbii qaz | Kömür

Azərbaycanın təsərrüfatında geniş istifadə edillən təbii ehtiyatları şərti işarələrlə kontur xəritədə qeyd edin.