İşıqlanma qurşaqları
Coğrafi qütblər və qütb dairələri arasında Şimal qütb və Cənub qütb işıqlanma qurşaqları ayrılır. Bu qurşaqlar daxilində yayda qütb gündüzləri olur, Günəş üfüqdə alçaqda görünür. Yer səthini Günəş zəif qızdırır. Qışda uzun müddət Günəş üfüqdə görünmür və qütb gecələri müşahidə edilir. Ona görə bu enliklərdə soyuq iqlim formalaşır.
1.
Yerin kürə şəklində olması onun Günəş tərəfindən qızdırılmasına necə təsir edir?
2.
Fəsillərin əmələ gəlməsi işıqlanma qurşaqlarında özünü necə göstərir?
3.
Ekvatorda fəsillərin yaranmaması nə ilə əlaqədardır? Bu ərazilər qütb qurşaqlardan nə ilə fərqlənir?
Tropik ( I ) və mülayim ( II ) işıqlanma qurşaqlarına aid olan ifadələri Eyler-Venn diaqramına uyğun qruplaşdırın.
1.
Günəş bütün məntəqələrində ildə iki dəfə zenitdə olur.
2.
Afrika,Cənubi Amerika və Avstraliya materikləri yerləşir.
3.
Fəsillər aydın müşahidə olunur.
4.
Gecə-gündüzün adi növbələşməsi baş verir.
5.
Azərbaycan Respublikası yerləşir.
6.
Bəzi ərazilərdə mövsümi dəyişkənlik zəif müşahidə olunur.
İşıqlanma qurşaqlarında yerləşməsinə görə coğrafi obyektləri qruplaşdırıb cədvələ yazın: Alyaska yarımadası, Somali yarımadası, Yava adası, Müqəddəs Yelena adası, Lima şəhəri, Madrid şəhəri, Murmansk şəhəri, Saxalin adası, Malakka yarımadası, Yamayka adası, Yeni Zelandiya adaları.

Şimal və Cənub qütb işıqlanma qurşaqları | Şimal və Cənub mülayim işıqlanma qurşaqları | Tropik işıqlanma qurşağı

Yerin işıqlanma qurşaqlarını kontur xəritəyə köçürün və onların sərhədlərini rənglərlə fərqləndirin.