Dünya ölkələrinin təsnifatı
VIII.2. İnkişaf etmiş ölkələr (İEÖ)
ABŞ, Kanada, Yaponiya və Qərbi Avropa ölkələri dünyanın əksər ölkələrindən əhalisinin gəlirlərinin və həyat səviyyəsinin göstəricisinə, təqdim olunan xidmətlərin yüksək səviyyədə olmasına, sənayə və təsərrüfatın, şəhər infrastrukturunun inkişafına görə irəlidədir.
1.
İnkişaf etmiş ölkələrin inkişafının əsas göstəriciləri hansılardır?
2.
İnkişaf etmiş ölkələrin təsərrüfatı hansı əlamətlərinə görə fərqlənir?
İnkişaf etmiş ölkələr. “Köçürmə kapitalizm” ölkələri. Metropoliya.

İEÖ-i birləşdirən oxşar cəhətlərə əhalinin həyat və sağlamlıq səviyyəsinin yüksək, ÜDM-in hər nəfərə orta hesabla 20-30 min ABŞ dolları həcmində olması və orta ömür müddətinin çoxluğu aiddir. Bu ölkələrdə urbanizasiya (şəhər əhalisinin payı) və əhalinin təhsil səviyyəsi yüksək, xidmət sferası və emal sənayesinin payı böyükdür. Onlar dünya sənaye və kənd təsərrüfatı məhsullarının əsas hissəsini istehsal edir.

İEÖ-i bir neçə yarımqrupa bölmək olar. Birinci yarımqrupa iqtisadiyyatı yüksək səviyyədə olan inkişaf etmiş ölkələr daxildir. Onlara “böyük yeddilik*” də deyilir (ABŞ, Yaponiya, AFR, Fransa, Böyük Britaniya, İtaliya və Kanada). Bu ölkələrin payına dünyanın ümumi və sənaye məhsulları istehsalının 40%-dən çoxu düşür. Onlar üç iri inkişaf mərkəzində - Qərbi Avropa, Şimali Amerika və Şərqi Asiyada yerləşirlər.

İnkişaf etmiş ölkələrin qruplaşması