İqlim və onun yaranması
1.
İqlimin formalaşmasına təsir edən amilləri hansı əlamətlərinə görə
qruplaşdırmaq olar?
2.
İqlim əmələ gətirən amillərin təsirini izah edin.
3.
Xəzər dənizi və Qafqaz dağları Azərbaycanda iqlimin formalaşmasına necə
təsir göstərir? Səbəbini izah etməyə çalışın.
1.
“Dünyanın iqlim xəritəsi”ndən (səh.93) istifadə edərək okean sahillərindən
materiklərin daxilinə doğru iqlimin hansı göstəricilərinin dəyişməsini müəyyən
edin. Eyni coğrafi enlikdə temperatur və yağıntıların miqdarı necə dəyişir?
2.
İqlim xəritəsində yanvar və iyul izotermlərinin paylanmasını izləyin. Onların
quruda və okeanlarda paylanmasında olan fərqlərini izah edin. Nə üçün quruda
izotermlərin meyil etməsi çoxdur?
1.
İqlim əmələ gətirən əsas və ikinci dərəcəli amilləri müəyyən edin və qruplaşdırın.
a) Coğrafi enlik
b) Mütləq hündürlük
c) Atmosfer dövranı
d) Mövsümi küləklər
e) Səth örtüyü
f) Okeanlara yaxınlıq və ya uzaqlıq
g) Relyef şəraiti
h) Okean cərəyanları
i) Dağların yerləşmə istiqaməti

Əsas amillər | Digər amillər

2.
Şimal yarımkürəsində aşağıdakı məntəqələrdə yağıntıların illik gedişinə əsasən iqlim diaqramı qurun:

| Aylar | İllik
1 | 2 | 3 | 4 | 5 | 6 | 7 | 8 | 9 | 10 | 11 | 12
1 | 7 | 26 | 29 | 39 | 142 | 280 | 313 | 322 | 264 | 98 | 16 | 8 | 1544
2 | 269 | 217 | 245 | 283 | 272 | 225 | 165 | 219 | 219 | 374 | 409 | 333 | 3230

Yaşadığınız ərazidə iqlimin formalaşmasına təsir edən amillər haqqında məlumat toplayın və esse yazın.