Qurşaq vaxtı

olunur. Əgər məntəqə Qərb yarımkürəsində yerləşirsə, alınan cavab 24-dən çıxılır. Yəni, XXIV saat qurşağından qərbə doğru hesablanır.

Hər bir saat qurşağı üçün onun ortasından keçən meridian üzərində olan yerli vaxt qurşaq vaxtı* kimi qəbul edilir. Əgər 0-cı saat qurşağının orta meridianı başlanğıc meridian hesab olunursa, bu halda qurşaqlarda bu xətt hər 15°-dən bir keçirilmiş olacaq. I saat qurşağında 15° ş.u., II saat qurşağında 30° ş.u. (2 • 15° = 30°) orta meridian kimi qəbul edilir, yəni, saat qurşağının qiyməti 15°-yə vurulur. Şərqə getdikcə qurşaq vaxtı bir saat artır, qərbə getdikcə bir saat azalır.

Beynəlxalq razılığa əsasən yeni sutkanın başlanması 180° meridiandan hesablanır. Bu meridian Təqvim vaxtının Beynəlxalq dəyişmə xətti adlanır.

1.
Saat qurşaqları hansı meridiandan başlayaraq hesablanır?
2.
Yer kürəsində qurşaq vaxtının tətbiq edilməsinin əhəmiyyəti nədir?
3.
Azərbaycan hansı saat qurşağında yerləşir?
Azərbaycanda 31 dekabr saat 23:00-dır. Aşağıdakı ölkələri verilən tapşırığa görə qruplaşdırın: Vyetnam,İspaniya,Böyük Britaniya,Yaponiya, Çin, Kuba,
Monqolustan,Fransa.
a)
Yeni ili hələ qarşılamağa hazırlaşan ölkələr.
b)
Yeni ili artıq qarşılamış ölkələr.
Şəhərləri yerləşdiyi saat qurşaqlarına uyğun olaraq qruplaşdırın:

1. Vaşinqton | 77° q.u. | 4. Tokio | 140° ş.u.
2. Astana | 72° ş.u. | 5. Ər-Riyad | 46° ş.u.
3.London | 0° ş.u. | 6. Kanberra | 150° ş.u.

1.
Bakı və London şəhərləri arasında qurşaq vaxt fərqini müəyyən edin.
2.
V və XXIII qurşaqların orta meridianları arasında dərəcə fərqini hesablayın.
3.
Başlanğıc meridian və ekvatorun kəsişmə nöqtəsindən 90° və 270° azimutla eyni sürətlə uçuşa başlayan iki təyyarə bir-birindən 9990 km uzaqlaşırsa, onların endiyi məntəqələr arasındakı qurşaq vaxt fərqini hesablayın.
4.
London şəhəri ilə ondan şərqdə yerləşən və 3, 5, 7 saat qurşaq vaxt fərqinə malik olan şəhərlərin adlarını müəyyən edin.