Əhali və təsərrüfatın ərazi təşkili
Bu halda əvvəldən olan sahələrdə müəyyən məhdudiyyətlər yarana bilər. Bu zaman alternativ seçim aparılır. Alternativ seçim - bir əmtəənin və xidmətin əlavə miqdarının əldə edilməsi məqsədilə digərinin müəyyən miqdarından imtina edilməsidir. Belə vəziyyət Naxçıvan MR-də geniş tətbiq edilir. Onun daxili tələbatının müxtəlif məhsullarla ödənilməsi üçün çoxsahəli təsərrüfat yaradılmışdır.

Müəssisələrdə istehsal edilən məhsulların artırılması üçün əlavə xərclər çəkilir. Bu məhsullar həm əlavə gəlirlər əldə edilməsinə, yeni satış bazarları tapmağa, həm də gəlirləri artırmağa imkan verir. Bu zaman çəkilən xərclər son hədd xərclər adlanır. Son hədd xərclər - əlavə bir məhsul vahidinin istehsalı üçün tələb olunan əlavə xərclərdir.

Müəyyən bir əlavə və ya yeni məhsulun istehsalına başladıqdan sonra əldə edilən üstünlük və ya əlavə fayda son hədd fayda adlanır. Bu, həmin müəssisənin gələcəkdə daha səmərəli fəaliyyətinə zəmin yaratmış olur

1.
Alternativ dəyərin rolu nədən ibarətdir?
2.
Alternativ seçim hansı hallarda tətbiq olunur?
3.
Son hədd xərclərin hansı üstünlükləri vardır?
4.
Son hədd fayda hansı hallarda tətbiq olunur?
Verilmiş terminlərin izahını yazmaqla cədvələ tamamlayın:

Terminlər | İzahı
Alternativ dəyər |
Alternativ seçim |
Son hədd xərclər |
Son hədd fayda |

1.
Ölkədə qeyri-neft sektorunun inkişafı üçün son hədd xərclərdən istifadə edilməsinin əhəmiyyətini deyin.
2.
Son hədd faydanın üstünlüklərindən istifadə etməklə əldə edilən gəlirlərin necə səmərəli paylanmasını deyin.
3.
Alternativ seçimin prinsiplərindən istifadə etməklə regionlarda inkişafına şərait yaradılan sahələri müəyyən edin.